# **DECIZIA ETAPEI DE ÎNCADRARE**

 proiect

Ca urmare a solicitării de emitere a acordului de mediu adresate de **PETKES SANDOR,** cu domiciliul în județul Sălaj, comuna Sălățig, satul Sălățig, nr. 180A, înregistrată la A.P.M. Sălaj cu nr.1918 din 06.03.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 26.10.2023, că proiectul: “*Construire Vilă Petkes”,*propus a fi amplasat în județul Sălaj, comuna Sălățig, satul Sălățig, nr. 15 C,

***nu se supune evaluării impactului asupra mediului.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în **anexa nr. 2, la pct. 10 lit. b) -** *proiecte de dezvoltare urbană, inclusiv construcția centrelor comerciale și a parcărilor auto publice;*

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare și înregistrare anunţ la sediul Primăriei comunei Sălățig, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

**-** în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

Prin proiect se propun următoarele:

Prin obiectivul propus, în cadrul proiectului “Construire Vilă Petkes” se propune construirea unei pensiuni, restaurant, piscină şi anexe.

Pensiunea va avea următoarele funcțiuni:

Parter:

|  |  |  |
| --- | --- | --- |
| Hol + Scara | 26.80 | mp |
| Grup sanitar | 5.94 | mp |
| C.T. | 20.00 | mp |
| Piscină + Zona sezlonguri | 85.25 | mp |
| Sală de mese | 205.72 | mp |
| Sală de mese 2 | 32.90 | mp |
| Bucătărie | 22.80 | mp |
| Baie | 2.03 | mp |
| Baie | 3.88 | mp |
| Vestiar alb/Duș | 6.29 | mp |
| Veselă | 11.60 | mp |
| Depozit frig | 11.80 | mp |
| Sală de mese | 431.17 | mp |
| Bar | 92.40 | mp |
| Vestiar alb | 3.69 | mp |
| Duș | 1.44 | mp |
| Vestiar negru | 3.60 | mp |
| Magazie 1 | 2.73 | mp |
| Magazie 2 | 2.92 | mp |
| W.C. | 2.28 | mp |
| Depozit | 4.94 | mp |
| Depozit | 5.48 | mp |
| Depozit frig | 6.68 | mp |
| Hol + Scară | 44.27 | mp |
| Bar | 10.62 | mp |
| Grup sanitar | 9.78 | mp |
| Grup sanitar | 9.78 | mp |
| Grup sanitar | 15.17 | mp |
| Grup sanitar | 13.04 | mp |
| Suprafața utilă | 1095.00 | mp |
| Suprafaţă construită parter | 1211.30 | mp |

Etaj:

|  |  |  |
| --- | --- | --- |
| Hol + Scară | 49.64 | mp |
| Produse curatenie | 15.66 | mp |
| Apartament 1 Dormitor | 17.50 | mp |
| Apartament 1 Camera 2 | 18.42 | mp |
| Apartament 1 Baie | 3.00 | mp |
| Apartament 2 Dormitor | 24.15 | mp |
| Apartament 2 Camera 2 | 16.03 | mp |
| Apartament 2 Baie | 3.00 | mp |
| Apartament 3 Dormitor | 20.30 | mp |
| Apartament 3 Camera 2 | 12.28 | mp |
| Apartament 3 Baie | 3.00 | mp |
| Camera 4 | 24.22 | mp |
| Baie | 3.00 | mp |
| Camera 5 | 18.90 | mp |
| Baie | 3.00 | mp |
| Camera 6 | 18.93 | mp |
| Baie | 3.00 | mp |
| Camera 1 | 21.38 | mp |
| Baie | 3.00 | mp |
| Camera 2 | 18.42 | mp |
| Baie | 3.00 | mp |
| Magazie | 17.40 | mp |
| Camera 7 | 13.32 | mp |
| Baie | 3.33 | mp |
| Camera 8 | 20.08 | mp |
| Baie | 4.50 | mp |
| Camera 9 | 18.02 | mp |
| Baie | 4.50 | mp |
| Camera 10 | 18.02 | mp |
| Baie | 4.50 | mp |
| Camera 11 | 18.43 | mp |
| Baie | 4.50 | mp |
| Camera 12 | 15.40 | mp |
| Baie | 3.52 | mp |
| Dresing | 1,75 | mp |
| Apartament 4 camera | 12.95 | mp |
| Apartament 4 camera | 9.00 | mp |
| Apartament 4 baie | 3.33 | mp |
| Apartament 5 camera | 20.75 | mp |
| Apartament 5 camera | 14.83 | mp |
| Apartament 5 baie | 4.50 | mp |
| Apartament 6 camera | 19.86 | mp |
| Apartament 6 camera | 8.54 | mp |
| Apartament 6 camera | 8.54 | mp |
| Apartament 6 baie | 3.52 | mp |
| Camera 13 | 21.10 | mp |
| Baie | 3.32 | mp |
| Camera 14 | 20.96 | mp |
| Baie | 3.32 | mp |
| Camera 15 | 25.63 | mp |
| Baie | 3.32 | mp |
| Apartament 7 camera | 26.25 | mp |
| Apartament 7 camera | 12.07 | mp |
| Apartament 7 baie | 3.32 | mp |
| Magazie | 2.59 | mp |
| Hol + Scară | 61.56 | mp |
| Suprafața utilă | 740.00 | mp |
| Suprafaţă construită etaj | 1211.30 | mp |

Suprafaţă construită etaj 1211.30 mp

Suprafața utilă totală este de 1835 mp.

Suprafața construită desfășurată totală este de 2422.60 mp.

Restaurantul va avea o capacitate de 450 locuri.

Clădirea va fi compusă din parter şi etaj.

La etaj pensiunea va dispune de 21 camere pentru cazare, iar în curte este amenajată o parcare auto.

**Alimentarea cu energie electrică:** de la rețeaua electrica existentă în zonă.

**Alimentarea cu apă potabilă:** se va realiza de la rețeaua locală de apă din Comuna Sălățig ;

**Apele uzate menajere:** se vor evacua în rețeaua de canalizare menajeră a localității.

**Alimentarea cu energie termică:** agentul termic va fi asigurat prin intermediul unei centrale termice pe lemne, Pt de 60 kWh şi prin intermediul a două schimbătoare de căldură având Pt de 80 kWh.

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei si a biodiversităţii***: la realizarea proiectului se vor utiliza următoarele resurse naturale: de apă, nisip, etc. ;

 **b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023;

În perioada de execuţie a proiectului si după realizarea proiectului vor rezulta deşeuri care, vor fi colectate selectiv si se vor valorifica/elimina numai prin operatori economici autorizați.

**b5)** ***poluarea si alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri si condiții pentru limitarea emisiilor în aer, apă precum si gestionarea corespunzătoare a deșeurilor rezultate, realizarea proiectului va conduce la efecte negative nesemnificative atât pe durata proiectului, cât și după realizarea lui.*

***Măsuri generale pentru protecția factorilor de mediu:***

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;
* organizarea de șantier, nu va fi amplasată în zonele ariilor protejate;
* se vor utiliza utilaje și vehicule performante, cu un nivel redus de zgomot și de noxe;
* deșeurile se vor colecta selectiv, se vor depozita temporar în zone special destinate și care respectă normele legale în vigoare, iar la intervale stabilite sau ori de căte ori este necesar se vor valorifica/elimina prin servicii specializate la depozitele de deșeuri corespunzătoare fiecarei clase, astfel se va evita contaminarea zonei și se vor evita;

***Măsuri pentru protecția factorului de mediu aer:***

* folosirea de utilaje moderne, dotate cu motoare ale căror emisii să respecte prevederile legislaţiei în vigoare;
* reducerea vitezei de circulaţie pe drumurile publice a vehiculelor grele pentru transportul echipamentelor şi a materialelor;
* verificarea vehiculelor care transportă materiale, pentru evitarea răspândirii acestora în afara arealului de construcţie;
* oprirea motoarelor utilajelor în perioadele în care nu sunt implicate în activitate;
* se recomandă stocarea materialelor în grămezi cât mai compacte (raport suprafața/volum cât mai mic);
* autovehiculele și utilajele folosite pentru executarea lucrărilor vor respecta condițiile impuse prin verificări tehnice periodice;

***Măsuri pentru protecția factorului de mediu sol si subsol:***

* dimensionarea lucrărilor la suprafața strict necesară;
* delimitarea strictă a culoarului de lucru;
* colectarea selectivă şi depozitarea temporară a deşeurilor generate pe amplasament, în interiorul perimetrului de lucru;
* asigurarea stării tehnice corespunzătoare a utilajelor folosite atât pentru evitarea scurgerilor de carburanți și lubrifianți cât și pentru minimizarea emisiilor în aerul atmosferic;
* se vor utiliza numai drumurile desemnate pentru transport materiale;

***Măsuri pentru protecția factorului de mediu apă de suprafață si subterană:***

* manipularea şi utilizarea materialelor de construcţii astfel încât să se evite antrenarea acestora de apele de precipitaţii;
* aplicarea în caz de necesitate, a tuturor măsurilor de prevenire şi combatere a poluării accidentale, conform prevederilor legislaţiei în vigoare;
* utilajele și vehiculele nu se vor spăla pe amplasament;

***Măsuri pentru protecția așezărilor umane:***

* pentru utilajele de lucru se vor stabili trasee care să asigure cel mai simplu acces la șantier, cu perturbări minime;
* în scopul protejării așezărilor umane și a altor obiective de interes public se vor avea în vedere și următoarele:
	+ nu se va interveni în interiorul unor obiective protejate;
	+ în timpul execuției, constructorul va respecta curățenia şi normele privind protecția şi igiena muncii în construcții astfel încât să nu aducă prejudicii zonei limitrofe, cadrului natural, mediului şi ecosistemelor;

***Măsuri împotriva zgomotului si vibrațiilor:***

* folosirea de utilaje care să nu conducă în funcţionare, la depăşirea nivelului de zgomot şi vibraţii admis de normativele în vigoare;
* impactul direct al zgomotului şi vibraţiilor va fi redus, temporar, pe termen scurt pe perioada de execuţie a proiectului de construcţii;
* echipamentele cu funcționare intermitentă trebuie oprite pe durata în care nu sunt utilizate;

***Lucrări de organizare de șantier:***

Începerea execuţiei lucrărilor aferente acestei investiţii, se va face numai după delimitarea suprafeţei amplasamentului, a traseelor de acces, a zonelor de depozitare temporară a materialelor şi echipamentelor, stabilite de comun acord între beneficiar şi executant.

Se au în vedere:

 - delimitarea zonelor de lucru pentru realizarea obiectivului de investiţie;

 - se va dota şi organiza în baza proiectului de organizare de şantier inclus în proiectul de execuţie;

- se vor stabili zonele de parcare a autovehiculelor şi utilajelor;

- organizarea de şantier se va realiza în interiorul amplasamentului, în zona proiectului, pe toată durata execuţiei lucrărilor, astfel încât impactul generat asupra factorilor de mediu în timpul executării lucrărilor de construcţii proiectate să fie cât mai redus;

- alimentarea cu apa se va realiza prin achiziționarea de apă potabilă din rețeaua comercială. Întreţinerea utilajelor şi a mijloacelor de transport se vor realiza în ateliere de reparații autorizate în vederea evitării scurgerilor de combustibili şi uleiuri uzate pe sol.

Utilajele/mijloacele de transport nu se vor spăla în zona aferentă amplasamentului, decât în spălătorii auto autorizate.

La ieșirea de pe amplasament se vor curăța cauciucurile camioanelor.

La finalizarea lucrărilor, terenul afectat vor fi refăcut.

Deşeurile municipale amestecate generate vor fi colectate, stocate temporar în pubele şi vor fi preluate de către operatorul local.

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât si pe timpul funcționării construcției.

**c). Amplasarea proiectelor:**

**c1)** ***utilizarea actuală și aprobată a terenurilor:*** conform certificatului de urbanism nr. 23 din 30.08.2023 emis de Comuna Sălățig - terenul aferent amplasamentului propus în suprafață de 7132 mp, este proprietatea lui Petkes Sandor și soția Petkes Berta și se află în intravilanul localității Sălățig.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** Resursele naturale, inclusiv solul, terenurile, apa și biodiversitatea din zonă și din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: amplasamentul proiectului, conform coordonatelor Stereo 70 prezentate în documentaţie nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

 d2) natura impactului: - *redusă, pe perioada de execuţie și funcţionare.*

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: *nu este cazul;*

 d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II.** Motivele pe baza cărora s-a stabilit necesitatea neefectuării evaluării adecvate sunt următoarele:

Proiectulpropus **nu intră** sub incidenţa OUG nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare și nu se încadrează în art. 48 și 54 din Legea apelor nr. 107/1996, cu modificările și completările ulterioare.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă:

Proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare; ***conform adresei nr. 9358/07.07.2023 emisă de A.N. “Apele Române”Administrația Bazinală de Apă Someș Tisa – „nu este necesară solicitarea și obținerea avizului de gospodărire a apelor pentru acest proiect”***;

***Caracteristicile proiectului si/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor, aprobată prin Legea nr. 17/2023;
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor;
* **Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei şi la punerea în funcţiune a obiectivului să solicite şi să obţină autorizaţie de mediu.**

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella BALINT

Întocmit,

ing. Claudia SANDOR